Ansøgning om videreførelse af kommunegaranti i forbindelse med 
konvertering - A/B Havnsø Kystpark 4 
Sagsfremstilling 
6.      Ansøgning om videreførelse af kommunegaranti i forbindelse med konvertering - A/B 
Havnsø Kystpark 4  
                                                                                                                        Åbent 
Sagsnr.: 326-2015-53497       J.nr.: 03.03.00            Ernst Kristiansen.: 326-2015-347793 
  
[adresse] 
Andelsboligforeningen Havnsø Kystpark 4, som er en ustøttet privat andelsboligforening, ønsker at omlægge et lån 
med kommunegaranti. Realkredit betinger sig, at kommunen vedstår garantien, dvs. at kommunen vil videreføre den 
nuværende garanti. 
  
Nuværende lån, som ønskes omlagt: Hovedstol 9.425.000 kr. 30-årigt rentetilpasningslån, F5 (flexlån) uden afdrag, 
afdragsfriheden ophører pr. 01.01.2016. Restløbetid 20 år.  
  
Lånet omlægges og opdeles i 2 lån således:  
  
1. Lånet del-indfries med 5.425.000 kr. ved optagelse af nyt lån på 5.600.000 kr.  
Hovedstol herefter nedbragt til 4.000.000 kr., fortsætter uændret som rentetilpasningslån, F5 (flexlån), men nu med 
afdrag, uændret restløbetid på 20 år. Den endelige ydelse på F5-lånet kan p.t. ikke fastlægges, idet renten først 
bliver fastsat ultimo november 2015, men anslås at ville medføre en årlig ydelsesstigning på 30.000 kr. fordelt på 14 
andelshavere.  - Trine Jakobsen fra DLR Kredit er fremsendt.  
  
2. Der optages nyt obligationslån/annuitet med fast rente, hovedstol 5.600.000 kr. afdragsfrit til og med 2020, 
restløbetid 23 år.  
  
således skitseret: 
  
Kommunegarantien udgør den del af den samlede belåning, der er placeret udover 65 % af anskaffelsessummen, 
og den reduceres med de årlige afdrag.  
  
Den samlede kommunegaranti pr. 31.12.2014 udgør 1.743.691 kr. (incl. et 20-årigt rentetilpasningslån hovedstol 
7.711.000 kr., med afdrag, restløbetid 20 år).  
  
Garantiudvidelsen skønnes til 75.000 kr. svarende til den samlede forøgelse af hovedstolen og en 
lånetidsforlængelsen med 3 år. Til gengæld vil lånene og dermed kommunegarantien blive nedbragt hurtigere, idet 
en større andel af lånene nu er med afdrag. DLR-kredit vurderer således, at den samlede belåning vil være nedbragt 
Nuværende hovedstol 
9.425.000 
Lånetype 
Rentetilpasning  
Nuværende restløbetid 
20 år 
Afdragsfrit 
JA 
  
  
  
Nye lån 
1. 
2. 
Hovedstol 
4.000.000 
5.600.000 
Lånetype 
Rentetilpasning 
Obligationslån 
Restløbetid 
20 år 
23 år 
Afdragsfrit 
NEJ 
JA i 5 år  
til under 65 % af anskaffelsessummen om ca. 5 år, hvorved kommunens garanti vil bortfalde.  
  
Såfremt det nuværende lån skal genfinansieres med afdrag og fast rente, skønnes ydelsen at stige med ca. 200.000 
kr. årligt fra 01.01.2016 fordelt på 14 andelshavere, hvilket vil være økonomisk belastende for andelshaverne, som 
primært er pensionister, og hvilket dermed i yderste konsekvens kan bevirke, at garantien gøres aktiv.  
  
Kommunalbestyrelsen godkendte på sit møde den 19. december 2012 "Betingelser for garanti ved konvertering af 
lån i private ustøttede andelsboligforeninger" således:  
  
· Der må ikke opnås et kontantprovenu. 
· Løbetiden må ikke forlænges. 
· Andelsboligforeningen må højst være belånt med 50 % rentetilpasningslån (flex-lån). 
· Der kan meddeles afslag efter en individuel vurdering, f.eks. tomme boliger som følge af salgsvanskeligheder m.v.  
· Økonomichefen har kompetencen til at meddele afslag i fremtidige ansøgninger, såfremt denne gives med 
henvisning til ovennævnte generelle betingelser. Såfremt afslag alene gives ud fra en individuel vurdering, 
fremsendes sagen til behandling i Kommunalbestyrelsen. Godkendelsessager fremsendes fremover stadig til 
Kommunalbestyrelsen.  
  
BEHANDLING 
Økonomiudvalget, Kommunalbestyrelsen. 
  
INDSTILLING 
Direktøren indstiller, at ansøgningen imødekommes således: 
  
· At kommunen vedstår sin garanti i forbindelse med konvertering af nuværende rentetilpasningslån med hovedstol 
på 9.425.000 kr. til nyt obligationslån/anuitetslån uden afdrag med hovedstol 5.600.000 kr. og rentetilpasningslån 
med afdrag med hovedstol på 4.000.000 kr. 
  
· At lånet tilpasses ved den endelige konvertering, så der ikke bliver udbetalt provenu til andelsboligforeningen.  
  
· At kommunens garanti fortsat udgør pantesikkerheden udover 65 % af ejendommens værdi på 
låneoptagelsestidspunktet, svarende til en garantiprocent på 18,75 %.  
  
· At Kommunalbestyrelsen dispenserer fra kommunens "Betingelser for garanti ved konvertering af lån i private 
ustøttede andelsboligforeninger" for så vidt angår en lånetidsforlængelsen på 3 år. 
  
ØKONOMISKE KONSEKVENSER 
Såfremt garantien gøres aktiv, skal kommunen betale garantibeløbet samt 18,75 % af ikke betalte terminsydelser 
inkl. morarenter og omkostninger. 
  
Økonomiudvalgets møde den 18. november 2015: 
Udvalget vedtog at anbefale direktørens indstilling. 
  
  
  
Kommunalbestyrelsens møde den 25. november 2015: 
Kommunalbestyrelsen vedtog at godkende Økonomiudvalgets indstilling. 
